Σχέσεις Ελλάδας-Μάλτας

Οι σχέσεις Ελλάδας-Μάλτας είναι οι διμερείς σχέσεις ανάμεσα στην Ελλάδα και τη Μάλτα. Από το 2004, η Ελλάδα έχει Πρεσβεία στη Βαλέτα και διαπίστευσε τον πρώτο πρέσβη της στη Μάλτα. Προηγουμένως η ελληνική πρεσβεία στη Ρώμη ήταν διαπιστευμένη για τη Μάλτα. Η Μάλτα διαθέτει πρεσβεία στην Αθήνα και 2 επίτιμα προξενεία στον Πειραιά και τη Θεσσαλονίκη. Οι δύο χώρες είναι μέλη της Ευρωπαϊκής Ένωσης και της Ένωσης για τη Μεσόγειο.

Κατάλογος διμερών επισκέψεων 
 Επίσκεψη του τότε Πρωθυπουργού της Ελλάδας Κώστα Σημίτη στη Βαλέτα (24-25 Μαΐου 2001) υπό την ιδιότητά του ως Προέδρου του Ευρωπαϊκού Συμβουλίου.
 Επίσκεψη στην Ελλάδα από τον τότε Πρόεδρο της Μάλτας Γκουίντο ντε Μάρκο (11-13 Σεπτεμβρίου 2002).
Επίσκεψη του Πρωθυπουργού της Ελλάδας Κώστα Καραμανλή στη Μάλτα, στις 9-11 Οκτωβρίου 2008. Συναντήθηκε με τον Πρόεδρο της Μάλτας Έντουαρντ Φένεκ Αντάμι, τον Πρωθυπουργό της Μάλτας Λόρενς Γκόντσι και τον ηγέτη της αντιπολίτευσης Τζόζεφ Μούσκατ.

Κατάλογος διμερών συμφωνιών 
 Εμπορική συμφωνία (1976)
 Συμφωνία επιστημονικής και τεχνικής συνεργασίας (1976)
 Πολιτιστική συμφωνία (1976)
 Συμφωνία οικονομικής, βιομηχανικής και τεχνικής συνεργασίας (1980)
 Συμφωνία αεροπορικών μεταφορών (1999)
 Συμφωνία συνεργασίας για την πολιτική προστασία (2001)
 Συμφωνία αστυνομικής συνεργασίας (2001)
 Συμφωνία για την αποφυγή της διπλής φορολογίας (2004)

Πολιτιστικές σχέσεις 
Μετά από μια δωρεά της ελληνικής κυβέρνησης το 1992, δημιουργήθηκε ένα Ελληνικό Πάρκο στη Μάλτα και εγκαινιάστηκε στις 26 Ιανουαρίου 1997 από τον τότε Υπουργό Εξωτερικών, τον Θεόδωρο Πάγκαλο.

Δείτε επίσης 
 Διεθνείς σχέσεις της Ελλάδας
 Διεθνείς σχέσεις της Μάλτας

Εξωτερικοί σύνδεσμοι 
 Σελίδα του Ελληνικού Υπουργείου Εξωτερικών για τις σχέσεις με τη Μάλτα 
 Μαλτεζικό Υπουργείο Εξωτερικών: κατευθύνσεις των Μαλτεζικών αντιπροσωπειών στην Ελλάδα

Μαλτα
Ελλαδα